ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 27/2554เรื่อง รายละเอียดของโครงการจัดการกองทุนรวม(ฉบับประมวล)\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 118(1) และมาตรา 129 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้ข้อ 1 ประกาศนี้ให้ใช้บังคับกับการจัดทํารายละเอียดโครงการจัดการกองทุนรวมเว้นแต่ในกรณีกองทุนรวมที่มีประกาศกําหนดหลักเกณฑ์ไว้โดยเฉพาะเป็นประการอื่น ให้เป็นไปตามหลักเกณฑ์ที่กําหนดไว้โดยเฉพาะนั้นข้อ 2( ในประกาศนี้คําว่า "กองทุนรวมเปิด" "ผู้ลงทุนสถาบัน" "ผู้ลงทุนรายใหญ่พิเศษ" "ผู้ลงทุนรายใหญ่""ผู้มีเงินลงทุนสูง" "บริษัทจัดการกองทุนรวม" "ประกาศการลงทุน" "การลงทุน" และ"ตราสารที่มีสัญญาซื้อขายล่วงหน้าแฝง" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยการจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล"สัญญาซื้อขายล่วงหน้า" หมายความว่า สัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า หรือสัญญาซื้อขายล่วงหน้าตามกฎหมายต่างประเทศที่มีลักษณะในทํานองเดียวกัน เว้นแต่จะมีข้อความใดในประกาศนี้ที่แสดงให้เห็นเป็นอย่างอื่น"หน่วยของกิจการเงินร่วมลงทุน (หน่วย private equity)"( ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศการลงทุน"มติเสียงข้างมาก"(( หมายความว่า มติของผู้ถือหน่วยลงทุนที่มีคะแนนเสียงข้างมากของจํานวนหน่วยลงทุนทั้งหมดของผู้ถือหน่วยลงทุนซึ่งเข้าร่วมประชุมและมีสิทธิออกเสียงลงคะแนน หรือของจํานวนหน่วยลงทุนทั้งหมดของผู้ถือหน่วยลงทุนซึ่งส่งหนังสือแจ้งมติและมีสิทธิออกเสียงลงคะแนน"มติพิเศษ"(( หมายความว่า มติของผู้ถือหน่วยลงทุนที่มีคะแนนเสียงไม่น้อยกว่าสามในสี่ของจํานวนหน่วยลงทุนทั้งหมดของผู้ถือหน่วยลงทุนซึ่งเข้าร่วมประชุมและมีสิทธิออกเสียงลงคะแนน หรือของจํานวนหน่วยลงทุนทั้งหมดของผู้ถือหน่วยลงทุนซึ่งส่งหนังสือแจ้งมติและมีสิทธิออกเสียงลงคะแนน"กองทุนรวมเพื่อการออม"(( หมายความว่า กองทุนรวมเพื่อการออมตามประกาศการลงทุนข้อ 3 บริษัทจัดการกองทุนรวมต้องแสดงรายละเอียดของโครงการจัดการกองทุนรวมดังต่อไปนี้(1) ลักษณะเฉพาะของกองทุนรวม(2) นโยบายการลงทุนของกองทุนรวม(3) นโยบายการกู้ยืมเงินของกองทุนรวม (ถ้ามี)(4) มูลค่าทรัพย์สินของกองทุนรวม(5) การขายและรับซื้อคืนหน่วยลงทุน(6) ข้อจํากัดเกี่ยวกับการจัดสรรและการโอนหน่วยลงทุน (ถ้ามี)(7) การขอมติของผู้ถือหน่วยลงทุน(8) การปฏิบัติการเกี่ยวกับการจัดการกองทุนรวม(9) ผลบังคับของโครงการจัดการกองทุนรวม(10) การแก้ไขเพิ่มเติมโครงการจัดการกองทุนรวม(11) การเรียกเก็บค่าธรรมเนียมและค่าใช้จ่ายต่าง ๆ(12)( การดําเนินการเกี่ยวกับการจัดให้บริษัทจัดการกองทุนรวมอื่นเข้าจัดการกองทุนรวมในกรณีที่บริษัทจัดการกองทุนรวมไม่สามารถดํารงเงินกองทุนให้เพียงพอตามหลักเกณฑ์ เงื่อนไข และวิธีการเกี่ยวกับการดํารงเงินกองทุนที่คณะกรรมการ ก.ล.ต. กําหนดข้อ 3/1( ในกรณีที่เป็นกองทุนรวมที่มีการแบ่งชนิดหน่วยลงทุนให้ระบุรายละเอียดของเรื่องดังต่อไปนี้ไว้ในโครงการตามรายการที่เกี่ยวข้องด้วย(1) การขอมติผู้ถือหน่วยลงทุนในเรื่องต่าง ๆ ในแต่ละชนิดหน่วยลงทุน(2) ข้อจํากัดในการเรียกร้องผลประโยชน์ตอบแทนในหน่วยลงทุนระหว่างหน่วยลงทุนแต่ละชนิด (ถ้ามี)(3) การจัดสรรรายได้ รายจ่าย รวมทั้งผลกําไรและขาดทุน ที่เกิดจากการลงทุนหรือมีไว้ซึ่งหลักทรัพย์หรือทรัพย์สินใด ๆ แก่ผู้ถือหน่วยลงทุนแต่ละชนิดไว้อย่างชัดเจน (ถ้ามี) (4) ค่าธรรมเนียมหรือค่าใช้จ่ายที่จะเรียกเก็บจากผู้ถือหน่วยลงทุนที่ถือหน่วยลงทุนแต่ละชนิด (ถ้ามี) โดยการกําหนดค่าธรรมเนียมหรือค่าใช้จ่ายจะต้องมีความสอดคล้องกับหน่วยลงทุนแต่ละชนิดด้วย(5) วิธีการคํานวณและการประกาศมูลค่าทรัพย์สินสุทธิและมูลค่าหน่วยลงทุนของหน่วยลงทุนแต่ละชนิด รวมทั้งสิทธิและส่วนได้เสียของหน่วยลงทุนแต่ละชนิดในมูลค่าทรัพย์สินสุทธิของกองทุนรวม (ถ้ามี)ข้อ 4( รายการลักษณะเฉพาะของกองทุนรวม ต้องมีรายละเอียดโดยสรุปของกองทุนรวมดังต่อไปนี้(1) ชื่อโครงการจัดการกองทุนรวม (2) ชื่อบริษัทจัดการกองทุนรวม (3) ชื่อผู้ดูแลผลประโยชน์ของกองทุนรวม (4) ประเภท วัตถุประสงค์ และอายุของกองทุนรวม(5)( ลักษณะของโครงการ เป็นโครงการที่เสนอขายผู้ลงทุนประเภทใด เช่น ผู้ลงทุนทั่วไปผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง เป็นต้น(6) จํานวนเงินทุนโครงการ นโยบายเกี่ยวกับการเพิ่มเงินทุนโครงการภายหลังจดทะเบียนกองทรัพย์สินเป็นกองทุนรวม และขั้นตอนการดําเนินการ (ถ้ามี) (7) มูลค่าที่ตราไว้ของหน่วยลงทุน (8) การแบ่งชนิดของหน่วยลงทุน ต้องมีรายละเอียดอย่างน้อยดังนี้(ก) ชนิดของหน่วยลงทุน โดยให้แสดงว่ามีชนิดเดียวหรือหลายชนิด ทั้งนี้ในกรณีที่มีการแบ่งหน่วยลงทุนออกเป็นหลายชนิด ให้แสดงหลักเกณฑ์และวิธีการแบ่งชนิดของหน่วยลงทุนด้วย(ข) สิทธิประโยชน์ ผลตอบแทน หรือการแบ่งผลประโยชน์ตอบแทนอื่นใด(ถ้ามี) ที่ผู้ถือหน่วยลงทุนจะได้รับ ตลอดจนนโยบายในการจ่ายเงินปันผล ทั้งนี้ ในกรณีที่มีการแบ่งหน่วยลงทุนออกเป็นหลายชนิด ให้แสดงข้อมูลตามชนิดของหน่วยลงทุน(9)(( ข้อจํากัดการถือหน่วยลงทุนและข้อจํากัดในการใช้สิทธิออกเสียง (ถ้ามี)(10) ชื่อผู้ประกัน (ถ้ามี)ข้อ 5( รายการนโยบายการลงทุนของกองทุนรวมต้องมีการกําหนดนโยบายการลงทุนที่ชัดเจน และต้องมีรายละเอียดเกี่ยวกับประเภททรัพย์สินและอัตราส่วนการลงทุนที่กองทุนรวมสามารถลงทุนได้ซึ่งสอดคล้องตามนโยบายการลงทุนที่กําหนดนั้น ทั้งนี้ ต้องมีรายละเอียดเพิ่มเติมดังต่อไปนี้ด้วย1. ในกรณีที่เป็นกองทุนรวมมุ่งรักษาเงินต้น ต้องมีรายละเอียดตามข้อ 5/1(2) ในกรณีที่เป็นกองทุนรวมทองคําหรือกองทุนรวมอีทีเอฟที่สร้างผลตอบแทนตามการเคลื่อนไหวของราคาทองคําแท่ง ต้องมีรายละเอียดตามข้อ 5/2(3) ในกรณีที่กองทุนรวมมีการลงทุนในสัญญาซื้อขายล่วงหน้า หรือตราสารที่มีสัญญาซื้อขายล่วงหน้าแฝง ต้องมีรายละเอียดตามข้อ 5/3(4) ในกรณีที่จะลงทุนในหน่วยของกองทุนอื่นตามข้อ 5/4 เกินกว่าร้อยละ 20ของทรัพย์สินสุทธิของกองทุนรวม จะต้องระบุนโยบายและอัตราส่วนการลงทุนในทรัพย์สินดังกล่าวไว้อย่างชัดเจนด้วย(5) ในกรณีที่เป็นกองทุนรวมหมวดอุตสาหกรรม จะต้องระบุหมวดอุตสาหกรรมที่กองทุนรวมมุ่งลงทุนไว้อย่างชัดเจน(6)( ในกรณีที่เป็นกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษที่มีหรือจะมีการทําธุรกรรมตามข้อ 5/5 วรรคหนึ่ง (1) (2) (3) หรือ (4) จะต้องระบุฐานะการลงทุนสูงสุด(maximum limit) ของกองทุนรวม โดยมีรายละเอียดตามข้อ 5/5(7)(( ในกรณีที่เป็นกองทุนรวมเพื่อการออมที่ผู้ถือหน่วยลงทุนได้รับสิทธิประโยชน์ทางภาษีเพิ่มเติมตามมติคณะรัฐมนตรีเมื่อวันที่ 10 มีนาคม พ.ศ. 2563 จะต้องระบุนโยบายการลงทุนซึ่งแสดงได้ว่าเป็นการลงทุนในหลักทรัพย์จดทะเบียนไม่น้อยกว่าร้อยละ 65 ของมูลค่าทรัพย์สินสุทธิของกองทุนรวมข้อ 5/1( รายการนโยบายการลงทุนเพิ่มเติมของกองทุนรวมมุ่งรักษาเงินต้นต้องมีรายละเอียดเกี่ยวกับข้อมูลดังต่อไปนี้(1) ประเภททรัพย์สินที่กองทุนรวมจะลงทุนเพื่อมุ่งให้เกิดการรักษาเงินต้นของผู้ลงทุนทั้งจํานวน(2) อัตราส่วนการลงทุนขั้นต่ําในทรัพย์สินตาม (1) ซึ่งแสดงได้ว่าอัตราส่วนการลงทุนดังกล่าวสามารถรักษาเงินต้นทั้งจํานวนได้ตามระยะเวลาที่ระบุไว้ในโครงการจัดการกองทุนรวม(3) ข้อมูลเกี่ยวกับเงื่อนไขและจํานวนเงินต้นที่รักษา ระยะเวลาและกลไกเพื่อการดังกล่าวและข้อมูลอื่นใดที่เกี่ยวข้องซึ่งจําเป็นต่อการตัดสินใจลงทุนของผู้ลงทุนข้อ 5/2( รายการนโยบายการลงทุนเพิ่มเติมของกองทุนรวมทองคําหรือกองทุนรวมอีทีเอฟที่สร้างผลตอบแทนตามการเคลื่อนไหวของราคาทองคําแท่ง ต้องระบุข้อมูลซึ่งแสดงถึงรายละเอียดดังต่อไปนี้(1) คุณสมบัติของทองคําแท่งตามที่ระบุไว้ในส่วนที่ 7 : ทรัพย์สินประเภททองคําแท่ง ของภาคผนวก 3 แห่งประกาศการลงทุน ทั้งนี้ ไม่ว่าจะเป็นการลงทุนโดยทางตรงหรือทางอ้อมในทองคําแท่งนั้น(2) ในกรณีกองทุนรวมอีทีเอฟที่สร้างผลตอบแทนตามการเคลื่อนไหวของราคาทองคําแท่ง ให้ระบุอย่างชัดเจนว่าเป็นการลงทุนในทองคําแท่งโดยตรงหรือโดยอ้อมผ่านการลงทุนในหน่วยของกองอีทีเอฟอื่น (ไม่ว่าที่จัดตั้งขึ้นตามกฎหมายไทยหรือต่างประเทศ) ที่มีนโยบายสร้างผลตอบแทนตามความเคลื่อนไหวของราคาทองคําแท่งเช่นกันข้อ 5/3( ในกรณีเป็นกองทุนรวมที่จะลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง นโยบายการลงทุนต้องมีรายละเอียดเพิ่มเติมเกี่ยวกับการลงทุนดังกล่าว พร้อมทั้งอธิบายความเสี่ยงและการบริหารความเสี่ยงของการลงทุนดังกล่าวไว้อย่างชัดเจน และให้ระบุข้อมูลซึ่งแสดงรายละเอียดดังต่อไปนี้ (1) ในกรณีที่สัญญาหรือตราสารดังกล่าวอ้างอิงกับดัชนี ให้มีรายละเอียดเกี่ยวกับเหตุในการเปลี่ยนแปลงการคํานวณดัชนีและการยกเลิกการคํานวณดัชนี ตลอดจนแนวทางการดําเนินการของกองทุนรวมในกรณีที่ปรากฏเหตุดังกล่าวด้วย(2) ในกรณีที่เป็นการลงทุนแบบซับซ้อนในสัญญาซื้อขายล่วงหน้า ให้ระบุว่าเป็นการคํานวณตามมูลค่าความเสียหายสูงสุด (value-at-risk : VaR) โดยใช้วิธี relative VaR approach หรือabsolute VaR approach แล้วแต่กรณี โดยระบุสมมติฐานที่ใช้ในการคํานวณตามวิธีการดังกล่าวด้วยอย่างน้อยดังนี้(ก) ระดับความเชื่อมั่น (confidence interval) (ข) ระยะเวลาการถือครองทรัพย์สินที่กองทุนรวมลงทุน (holding period) ในกรณีที่เป็นการใช้วิธี relative VaR approach ให้ระบุ benchmark ที่ใช้ด้วยข้อ 5/4( ในกรณีที่เป็นกองทุนรวมที่จะลงทุนในทรัพย์สินอย่างใดอย่างหนึ่งดังต่อไปนี้ เกินกว่าร้อยละ 20 ของมูลค่าทรัพย์สินสุทธิของกองทุนรวม ให้ระบุรายละเอียดเพิ่มเติมเกี่ยวกับการลงทุนดังกล่าวอย่างชัดเจนด้วย (1) หน่วยลงทุนของกองทุนรวมอื่นภายใต้บังคับตามประกาศการจัดการกองทุน หรือหน่วยของกองทุนที่จัดตั้งขึ้นตามกฎหมายต่างประเทศที่มีลักษณะการลงทุนเช่นเดียวกับกองทุนรวมอื่นดังกล่าวเพื่อประโยชน์ของข้อกําหนดตามวรรคหนึ่ง (1) คําว่า "ประกาศการจัดการกองทุน" หมายความว่า ประกาศคณะกรรมการกํากับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล(2) หน่วยของกองทุนไม่ว่าที่จัดตั้งขึ้นตามกฎหมายไทยหรือต่างประเทศ ซึ่งมีวัตถุประสงค์หลักในการลงทุนไม่ว่าโดยทางตรงหรือทางอ้อมในทรัพย์สินที่เป็นอสังหาริมทรัพย์หรือที่เกี่ยวข้องกับโครงสร้างพื้นฐาน(3) หน่วยของกิจการเงินร่วมลงทุน (หน่วย private equity) ไม่ว่าที่จัดตั้งขึ้นตามกฎหมายไทยหรือต่างประเทศข้อ 5/5( ในกรณีที่เป็นกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษที่มีหรือจะมีการลงทุนหรือการทําธุรกรรมอย่างใดอย่างหนึ่งหรือหลายอย่างดังต่อไปนี้ ให้ระบุข้อมูลซึ่งแสดงรายละเอียดฐานะการลงทุนสูงสุดของกองทุนรวมในการลงทุนหรือการทําธุรกรรมดังกล่าวด้วย(1) สัญญาซื้อขายล่วงหน้ารวมถึงตราสารที่มีสัญญาซื้อขายล่วงหน้าแฝง ทั้งนี้เฉพาะส่วนที่มีลักษณะเป็นสัญญาซื้อขายล่วงหน้า โดยพิจารณาตามมูลค่าธุรกรรมตามหน้าสัญญาของสัญญาซื้อขายล่วงหน้า (2) การกู้ยืมเงินเพื่อประโยชน์ในการจัดการลงทุนของกองทุนรวม(3) การขายหลักทรัพย์หรือตราสารหนี้โดยมีสัญญาซื้อคืนเพื่อประโยชน์ในการจัดการลงทุนของกองทุนรวม (4) การขายหลักทรัพย์ที่ต้องยืมหลักทรัพย์มาเพื่อการส่งมอบ(5) การลงทุนในหน่วยของกิจการเงินร่วมลงทุน (หน่วย private equity)ในกรณีที่กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษมีการลงทุนในกองทุนรวมอื่นหรือกองทุนต่างประเทศ การระบุข้อมูลตามวรรคหนึ่งให้รวมถึงการแสดงรายละเอียดฐานะการลงทุนสูงสุดในการลงทุนหรือการทําธุรกรรมดังกล่าวของกองทุนรวมอื่นหรือกองทุนต่างประเทศดังกล่าวด้วยมิให้นําความในวรรคสองมาใช้บังคับกับกรณีที่เป็นการลงทุนในกองทุนรวมอื่นหรือกองทุนต่างประเทศดังต่อไปนี้ (1) กองทุนรวมอสังหาริมทรัพย์ ทรัสต์เพื่อการลงทุนในอสังหาริมทรัพย์ หรือกองทรัสต์หรือกองอสังหาริมทรัพย์ที่จัดตั้งขึ้นตามกฎหมายต่างประเทศซึ่งมีวัตถุประสงค์หลักในการลงทุนในอสังหาริมทรัพย์หรือในกิจการที่ประกอบธุรกิจพัฒนาอสังหาริมทรัพย์ ทั้งนี้ไม่ว่ากองทรัสต์หรือกองดังกล่าวจะจัดตั้งในรูปบริษัท ทรัสต์ หรือรูปอื่นใด (2) กองทุนรวมโครงสร้างพื้นฐาน หรือกองทุนโครงสร้างพื้นฐานต่างประเทศที่จัดตั้งขึ้นตามกฎหมายต่างประเทศซึ่งมีวัตถุประสงค์หลักในการลงทุนในลักษณะทํานองเดียวกับกองทุนรวมโครงสร้างพื้นฐาน ทั้งนี้ ไม่ว่ากองทุนโครงสร้างพื้นฐานดังกล่าวจะจัดตั้งในรูปบริษัท ทรัสต์ หรือรูปอื่นใดข้อ 6( รายการมูลค่าทรัพย์สินของกองทุนรวม ต้องมีรายละเอียดอย่างน้อยเกี่ยวกับการคํานวณและการประกาศมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุน ราคารับซื้อคืนหน่วยลงทุน (ถ้ามี) และจํานวนหน่วยลงทุน (ถ้ามี) ตลอดจนการดําเนินการในกรณีที่การคํานวณมูลค่า ราคา หรือจํานวนหน่วยลงทุนดังกล่าวไม่ถูกต้อง ทั้งนี้ ในกรณีที่มีการแบ่งหน่วยลงทุนออกเป็นหลายชนิด ให้แสดงข้อมูลตามชนิดของหน่วยลงทุนแต่ละชนิดข้อ 7 รายการการขายและรับซื้อคืนหน่วยลงทุน ต้องมีรายละเอียดอย่างน้อยเกี่ยวกับวันทําการซื้อขายหน่วยลงทุน มูลค่าขั้นต่ําในการซื้อขายหน่วยลงทุน (ถ้ามี) กรณีที่บริษัทจัดการกองทุนรวมสงวนสิทธิในการขายหน่วยลงทุน การหยุดรับคําสั่งซื้อหรือขายคืนหน่วยลงทุน การไม่ขายหรือรับซื้อคืนหน่วยลงทุนตามคําสั่งที่ได้รับไว้แล้ว และการเลื่อนกําหนดชําระค่าขายคืนหน่วยลงทุน ทั้งนี้ ในกรณีที่มีการแบ่งหน่วยลงทุนออกเป็นหลายชนิด ให้แสดงข้อมูลวิธีการสับเปลี่ยนหน่วยลงทุนแต่ละชนิด (ถ้ามี)(กรณีที่เป็นกองทุนรวมตลาดเงินที่มีการชําระค่าขายคืนหน่วยลงทุนในวันส่งคําสั่งขายคืนหน่วยลงทุน รายการการขายและรับซื้อคืนหน่วยลงทุนตามวรรคหนึ่งต้องมีรายละเอียดเกี่ยวกับวงเงินสูงสุดที่บริษัทจัดการกองทุนรวมจะยินยอมให้ผู้ถือหน่วยลงทุนสามารถขายคืนหน่วยลงทุนในวันส่งคําสั่งขายคืนหน่วยลงทุน ทั้งวงเงินรายบุคคลและวงเงินรวมของกองทุนรวมด้วยข้อ 8 รายการข้อจํากัดเกี่ยวกับการจัดสรรและการโอนหน่วยลงทุน ต้องมีรายละเอียดอย่างน้อยดังต่อไปนี้(1)( ลักษณะของผู้ลงทุนที่จะเสนอขายหน่วยลงทุน เช่น ผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง เป็นต้น และคุณสมบัติของผู้ลงทุนดังกล่าว (ถ้ามี)ทั้งนี้ ในกรณีที่มีการแบ่งชนิดของหน่วยลงทุน ให้แสดงข้อมูลตามชนิดของหน่วยลงทุนแต่ละชนิด (2)(( ข้อกําหนดเกี่ยวกับการจัดสรรหน่วยลงทุน การโอนหน่วยลงทุน และข้อจํากัดในการจัดสรรและการโอน ตลอดจนผลของการไม่ปฏิบัติตามข้อกําหนดดังกล่าวข้อ 9 รายการการขอมติของผู้ถือหน่วยลงทุน ต้องมีรายละเอียดอย่างน้อยดังต่อไปนี้(1)(( ธุรกรรมที่ต้องได้รับมติของผู้ถือหน่วยลงทุน โดยให้แสดงด้วยว่าธุรกรรมใดต้องได้รับมติเสียงข้างมาก และธุรกรรมใดต้องได้รับมติพิเศษ แล้วแต่กรณี ทั้งนี้ หากเป็นการขอมติเพื่อแก้ไขเพิ่มเติมโครงการจัดการกองทุนรวมหรือแก้ไขวิธีการจัดการ ต้องเป็นไปตามที่กําหนดไว้ใน มาตรา 129/2 และมาตรา 129/3(2) ข้อกําหนดว่า หลักเกณฑ์และวิธีการในการขอมติของผู้ถือหน่วยลงทุน ตลอดจนผลบังคับของมติดังกล่าว ให้เป็นไปตามข้อกําหนดในข้อผูกพันระหว่างผู้ถือหน่วยลงทุนกับบริษัทจัดการกองทุนรวมข้อ 10 รายการการปฏิบัติการเกี่ยวกับการจัดการกองทุนรวม ต้องมีรายละเอียดอย่างน้อยดังต่อไปนี้(1) การมอบหมายงานในส่วนที่เกี่ยวกับการลงทุนให้แก่บุคคลอื่น (ถ้ามี) ทั้งนี้ต้องระบุขอบเขตของการมอบหมาย และชื่อผู้รับมอบหมายด้วย(2) การแต่งตั้งบุคคลที่เกี่ยวข้องกับการปฏิบัติการของกองทุนรวม เช่น ที่ปรึกษาการลงทุน ที่ปรึกษาทางการเงิน ที่ปรึกษากฎหมาย และผู้สอบบัญชี เป็นต้น(3)(( แนวทางการใช้ดุลยพินิจของบริษัทจัดการกองทุนรวมในการโอนย้ายการลงทุนของผู้ถือหน่วยลงทุนในกรณีดังนี้ เมื่อมีเหตุต้องเลิกกองทุนรวมตาม (3) วรรคสอง(ก) การโอนย้ายการลงทุนจากกองทุนรวมเพื่อการเลี้ยงชีพไปยังกองทุนรวมเพื่อการเลี้ยงชีพอื่น(ข) การโอนย้ายการลงทุนจากกองทุนรวมหุ้นระยะยาวไปยังกองทุนรวมหุ้นระยะยาวอื่น(ค) การโอนย้ายการลงทุนจากกองทุนรวมเพื่อการออมไปยังกองทุนรวมเพื่อการออมอื่นการเลิกกองทุนรวมตาม (3) วรรคหนึ่ง ให้หมายความถึงการเลิกกองทุนรวมในกรณีใดกรณีหนึ่งดังนี้(ก) จํานวนผู้ถือหน่วยลงทุนลดลงเหลือน้อยกว่า 35 ราย(ข) ในกรณีที่เป็นกองทุนรวมเปิดและมีการขายคืนหน่วยลงทุนในลักษณะใดลักษณะหนึ่งดังนี้1. มีการขายคืนหน่วยลงทุนสุทธิ ณ วันใดวันหนึ่งเกินกว่า 2 ใน 3 ของจํานวนหน่วยลงทุนที่จําหน่ายได้แล้วทั้งหมด 2. มียอดรวมการขายคืนหน่วยลงทุนสุทธิในช่วงระยะเวลา 5 วันทําการซื้อขายหน่วยลงทุนใดติดต่อกันคิดเป็นจํานวนเกินกว่า 2 ใน 3 ของจํานวนหน่วยลงทุนที่จําหน่ายได้แล้วทั้งหมดความใน (3) วรรคสอง (ข) วรรคหนึ่ง มิให้นํามาใช้บังคับกับกองทุนรวมหุ้นระยะยาวที่จัดตั้งขึ้นก่อนวันที่ 1 มกราคม พ.ศ. 2563 กองทุนรวมเพื่อการเลี้ยงชีพ และกองทุนรวมเพื่อการออม ที่มีนโยบายการลงทุนในลักษณะของกองทุนรวมใดกองทุนรวมหนึ่งดังนี้ 1. กองทุนรวมตลาดเงิน 2. กองทุนรวมหน่วยลงทุน 3. กองทุนรวมฟีดเดอร์4. กองทุนรวมดัชนี 5. กองทุนรวมอีทีเอฟ(4)( การระบุภูมิลําเนาในประเทศไทยเพื่อการวางทรัพย์สําหรับผู้ถือหน่วยลงทุนทุกรายที่ไม่มีภูมิลําเนาในประเทศไทย (ถ้ามี) โดยอย่างน้อยต้องระบุว่า "ในกรณีที่ผู้ถือหน่วยลงทุนไม่มีภูมิลําเนาในประเทศไทยและไม่ได้แจ้งไว้เป็นอย่างอื่น บริษัทจัดการกองทุนรวมจะอ้างอิงที่อยู่ของบริษัทจัดการกองทุนรวมเป็นภูมิลําเนาเพื่อการวางทรัพย์ในกรณีที่ต้องมีการวางทรัพย์"ข้อ 11 รายการผลบังคับของโครงการจัดการกองทุนรวม ต้องมีรายละเอียดอย่างน้อยดังต่อไปนี้(1) ข้อกําหนดว่า บริษัทจัดการกองทุนรวมมีหน้าที่ปฏิบัติตามโครงการจัดการกองทุนรวม ข้อผูกพันระหว่างผู้ถือหน่วยลงทุนกับบริษัทจัดการกองทุนรวม และพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว ทั้งนี้ ในกรณีที่ข้อกําหนดในโครงการจัดการกองทุนรวมขัดหรือแย้งกับหลักเกณฑ์ในกฎหมาย ประกาศ กฎ หรือคําสั่งดังกล่าว หากบริษัทจัดการกองทุนรวมได้ดําเนินการให้เป็นไปตามกฎหมาย ประกาศ กฎ หรือคําสั่งนั้น ให้ถือว่าบริษัทจัดการกองทุนรวมได้ปฏิบัติให้เป็นไปตามโครงการแล้ว(2) ข้อกําหนดว่า บริษัทจัดการกองทุนรวมจะแต่งตั้งผู้ดูแลผลประโยชน์ของกองทุนรวมตามที่ระบุไว้ในโครงการจัดการกองทุนรวม โดยผู้ดูแลผลประโยชน์มีอํานาจลงนามในข้อผูกพันระหว่างผู้ถือหน่วยลงทุนและบริษัทจัดการกองทุนรวม ทั้งนี้ การลงนามในข้อผูกพันของผู้ดูแลผลประโยชน์ที่ได้รับการแต่งตั้งโดยชอบ ให้ถือว่าผูกพันผู้ถือหน่วยลงทุนทั้งปวง(3) ข้อกําหนดว่า การที่ผู้ถือหน่วยลงทุนได้แสดงความประสงค์ในการซื้อหรือลงทุนในหน่วยลงทุนของกองทุนรวมตามโครงการจัดการกองทุนรวมนี้ ไม่ว่าในทอดใด ๆ ให้ถือว่าผู้ถือหน่วยลงทุนดังกล่าวยอมรับที่จะผูกพันตามข้อกําหนดในโครงการจัดการกองทุนรวมและข้อผูกพันระหว่างผู้ถือหน่วยลงทุนและบริษัทจัดการกองทุนรวมข้อ 12( ในกรณีเป็นกองทุนรวมที่ระบุรายการทรัพย์สินที่จะลงทุนหรือสัดส่วนการลงทุนในทรัพย์สินดังกล่าวในโครงการจัดการกองทุนรวม บริษัทจัดการกองทุนรวมจะจัดให้มีข้อความสงวนสิทธิในโครงการจัดการกองทุนรวมให้บริษัทจัดการกองทุนรวมสามารถเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นไปตามเงื่อนไขโดยครบถ้วนดังต่อไปนี้ (1) มีเหตุอันควรเชื่อได้ว่าอาจเกิดสถานการณ์ที่จะทําให้บริษัทจัดการกองทุนรวมจําเป็นต้องเปลี่ยนแปลงทรัพย์สินหรือสัดส่วนการลงทุนเพื่อรักษาผลประโยชน์ของผู้ลงทุนเป็นสําคัญ(2) มีการระบุข้อความประกอบการสงวนสิทธิว่า "บริษัทจัดการจะใช้ดุลพินิจในการเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นการดําเนินการภายใต้สถานการณ์ที่จําเป็นและสมควรเพื่อรักษาผลประโยชน์ของผู้ลงทุนเป็นสําคัญ โดยไม่ทําให้ความเสี่ยงของทรัพย์สินที่ลงทุนเปลี่ยนแปลงไปอย่างมีนัยสําคัญ"(3) การแสดงข้อความสงวนสิทธิและข้อความประกอบการสงวนสิทธิต้องอยู่ในหน้าเดียวกันกับการแสดงข้อมูลรายการทรัพย์สินที่จะลงทุนหรือสัดส่วนการลงทุนข้อ 13(( การระบุข้อกําหนดในโครงการจัดการกองทุนรวมว่า บริษัทจัดการกองทุนรวมอาจแก้ไขเพิ่มเติมโครงการจัดการกองทุนรวมได้ โดยถือว่าได้รับมติจากผู้ถือหน่วยลงทุนแล้ว หรือข้อกําหนดอื่นในทํานองเดียวกัน ให้กระทําได้เฉพาะในกรณีดังต่อไปนี้(1) การแก้ไขเพิ่มเติมซึ่งมีผลให้ผู้ถือหน่วยลงทุนทั้งปวงได้รับประโยชน์เพิ่มขึ้น(2) การแก้ไขเพิ่มเติมที่ต้องดําเนินการให้เป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว(3) การแก้ไขเพิ่มเติมชื่อและรายละเอียดอื่นของบุคคลให้ถูกต้อง(4) การแก้ไขเพิ่มเติมที่ไม่มีผลกระทบอย่างมีนัยสําคัญต่อผู้ถือหน่วยลงทุน ไม่ทําให้ผลตอบแทนและความเสี่ยงของกองทุนเปลี่ยนแปลงไปอย่างมีนัยสําคัญ หรือเป็นประโยชน์สูงสุดต่อผู้ถือหน่วยลงทุนทั้งปวงข้อ 14 ในกรณีที่บริษัทจัดการกองทุนรวมได้ยื่นคําขออนุมัติจัดตั้งกองทุนรวมต่อสํานักงานโดยชอบในวันก่อนวันที่ประกาศนี้ใช้บังคับ บริษัทจัดการกองทุนรวมจะจัดทําโครงการจัดการกองทุนรวมที่มีสาระสําคัญตามที่กําหนดไว้ในพระราชบัญญัติหลักทรัพย์และตลาดหลักทรัพย์ พ.ศ. 2535 และหลักเกณฑ์ที่ออกโดยอาศัยอํานาจแห่งกฎหมายดังกล่าว ที่ใช้บังคับอยู่ในวันก่อนวันที่ประกาศนี้ใช้บังคับต่อไป หรือจะแก้ไขให้สอดคล้องกับประกาศนี้ก็ได้ข้อ 15(( ในกรณีที่บริษัทจัดการกองทุนรวมประสงค์จะขอรับความเห็นชอบจากสํานักงานในการแก้ไขเพิ่มเติมโครงการจัดการกองทุนรวมให้เป็นไปตามประกาศนี้ ให้บริษัทจัดการกองทุนรวมยื่นคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนต่อสํานักงานผ่านระบบที่จัดไว้บนเว็บไซต์ของสํานักงาน เมื่อสํานักงานได้รับคําขอและเอกสารหลักฐานที่ครบถ้วนตามวรรคหนึ่งแล้ว ให้ถือว่าสํานักงานให้ความเห็นชอบให้แก้ไขเพิ่มเติมโครงการนั้นได้ข้อ 16 ประกาศนี้ให้ใช้บังคับตั้งแต่วันที่ 1 กันยายน พ.ศ. 2554 เป็นต้นไปประกาศ ณ วันที่ 25 สิงหาคม พ.ศ. 2554(นายชาลี จันทนยิ่งยง)รองเลขาธิการรักษาการเลขาธิการสํานักงานคณะกรรมการกํากับหลักทรัพย์และตลาดหลักทรัพย์